ཀྲུང་གོས་ཁུ་པའི་ཕྱོགས་ནས་ཐུན་མོང་ཐོག་རྒྱུད་གཅིག་ལམ་གཅིག་འཛུགས་པའི་ནང་ཞུགས་རྒྱུར་དགའ་བསུ་ཞུ་གི་ཡོད།ཕྱོགས་གཉིས་པོས་དཔལ་འབྱོར་ཉོ་ཚོང་དང་ནུས་པའི་འབྱུང་ཁུངས།ཞིང་ལས།ཡུལ་སྐོར།སྐྱེ་དངོས་སྨན་བཟོ་སོགས་གཙོ་གནད་མཉམ་ལས་ཁྱབ་ཁོངས་དང་རྣམ་གྲངས་འཆར་འགོད་ཡག་པོ་བྱེད་པ་དང་།བརྟན་པོའི་ངང་མདུན་ཕྱོགས་སུ་སྐུལ་འདེད་གཏོང་དགོས།བློ་མཐུན་ཀྲུའུ་ཞི་མཆོག་ནས་ཧྲང་ཧའེ་རུ་སྐབས་དང་པོའི་ཀྲུང་གོའི་རྒྱལ་སྤྱིའི་ནང་འདྲེན་དངོས་མང་འགྲེམ་ཚོགས་ལ་ཞུགས་ཡོད།ཀྲུང་གོས་ཁུ་པས་སྟེགས་བུ་དེ་བེད་སྤྱོད་ཡག་པོ་བྱས་ནས་ཀྲུང་གོར་ཕྱིར་གཏོང་བྱེད་ཚད་རྒྱ་ཆེར་གཏོང་རྒྱུར་དགའ་བསུ་ཞུ་གི་ཡིན།ཀྲུང་གོས་ཁུ་པ་དང་མཉམ་ལས་བྱེད་སྐབས།ཡང་དག་པའི་ཁེ་ཕན་ལྟ་བ་འཛིན་པ་དང་།རྒྱབ་སྐྱོར་བྱེད་ཐུབ་སར་ང་ཚོས་རྒྱབ་སྐྱོར་བྱེད་ངེས་ཡིན།ང་ཚོས་སྤྱི་ཚོགས་རིང་ལུགས་འཛུགས་སྐྲུན་དང་སྒྱུར་བཅོས་གོང་འཕེལ་སོགས་ལ་སྐུལ་འདེད་གཏོང་བའི་ཐད་ཕན་ཚུན་སློབ་སྦྱོང་དང་དཔྱད་གཞིར་འཛིན་དགོས།མི་ཆོས་རིག་གནས་ཁྱབ་ཁོངས་ཀྱི་སྤེལ་རེས་ལ་ཤུགས་སྣོན་རྒྱག་པ་དང་།རྒྱལ་ཁབ་གཉིས་པོའི་མི་དམངས་དང་ལྷག་པར་དུ་གཞོན་ནུའི་བར་གྱི་ཕན་ཚུན་ཤེས་རྟོགས་དང་མཛའ་གྲོགས་གཏིང་ཟབ་ཏུ་བཏང་ནས།དེ་ཀྲུང་གོ་དང་ཁུ་པའི་འབྲེལ་བའི་རྒྱུན་མཐུད་སྒུལ་ཤུགས་ལ་འགྱུར་བ་བྱེད་དགོས་ཞེས་གསུངས་ཡོད་པ་རེད།